**Članak 7.**

**OBRAZLOŽENJE OPĆEG DIJELA FINANCIJSKOG PLANA ZA RAZDOBLJE 2023.-2025.GODINE**

**DJEČJEG VRTIĆA GRIGOR VITEZ, SAMOBOR**

1. **PRIHODI I PRIMICI**

U 2023. godini planirano je ostvarenje ukupnih prihoda Dječjeg vrtića Grigor Vitez u iznosu 2.790.617 EUR. Za 2024. godinu planiran je ukupni prihod u iznosu 2.926.319 EUR, a za 2025. godinu u iznosu 2.902.509.

U strukturi planiranih ukupnih prihoda za 2023. godinu najveći udio imaju Opći prihodi i primici iz sredstava Grada Samobora sa 78,38%, nakon toga prihodi za posebne namjene 20,31%, prihodi iz pomoći 0,78%, vlastiti prihodi 0,38%, prihodi od donacija 0,14% te prihodi od nefinancijske imovine 0,01%.

**Prihodi poslovanja (račun 6)**

Prihodi poslovanja (pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda i robe te pruženih usluga, priodi od donacija te povrati po protestiranim jamstvima, prihodi iz nadležnog proračuna i od HZZO-a temeljem ugovornih obveza) u 2023.godini planirani su u iznosu 2.790.617 EUR što je 11,42% više od prihoda planiranih za 2022.godinu te slijedi rast kroz naredne dvije godine (prihod u 2024. nešto je veći u odnosu na ostale dvije zbog povećanih potreba za materijalnim pravima u toj godini).

**Pomoći iz inozemstva i od subjekata unutar općeg proračuna (skupina 63) -** planirane su u iznosu 19.908 EUR za 2023.god.

Od navedenog iznosa 18.581 EUR odnosi se na sufinanciranje programa javnih potreba u predškolskom odgoju i obrazovanju od strane Ministarstva znanosti i obrazovanja (podskupina 636).

U Dječji vrtiću Grigor Vitez sufinancira se program za djecu s teškoćama koja su integrirana u redovite odgojno-obrazovne skupine i program predškole.

Iznos pomoći ovisi o broju upisane djece u navedene programe. U 2022. i 2023. godini uvelike je porastao broj upisane djece s teškoćama te u 2024. i 2025. godini ne očekujemo daljnji porast.

Preostali dio od 1.327 EUR odnosi se na refundaciju plaćenih troškova prethodnih pregleda zaposlenika od strane HZZO-a (podskupina 634) te se očekuje otprilike isti broj pregleda u 2024. i 2025. godini.

**Prihodi od imovine (skupina 64)** – odnose se na planirani 1 EUR prihoda od kamata na oročena sredstva i depozite po viđenju na računu vrtića otvorenom u Raiffeisen banci kroz sve tri godine jer se primljena sredstva odmah bez zadržavanja na računu proslijeđuju.

**Prihodi od upravnih i administrativnih pristojbi, pristojbi po posebnim propisima i naknada** **(skupina 65)** – planirani su u iznosu 548.338 EUR od čega se 548.192 EUR odnosi na uplate roditelja za naknadu za boravak djece u vrtiću (iz izvora prihodi iz posebnih namjena).

Iznos je planiran na temelju upisane djece i srazmjerno prihodu realiziranom u 2022.godini.

Planira se uvećani prihod u 2023., te veće povećanje u 2024. i 2025. godini zbog uvedenog Univerzalnog sportskog programa te otvaranja novog vrtića u Molvicama 01.09.2023. sa tri nove odgojne skupine.

Preostali iznos od 146 EUR kroz sve tri godine planiran je za moguće refundacije štete od osiguravajućeg društva (iz izvora prihodi od nefinancijske imovine).

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (skupina 66)** – planirani su u iznosu 14.625 EUR.

10.617 EUR (podskupina 661)odnosi se na planirani prihod od najma tri sportske dvorane te je veći u odnosu na 2022.godinu zbog povećanja cijena najma od 01.09.2022. godine te se očekuje povećan broj korisnika u 2024. i 2025.godini.

4.008 EUR (podskupina 663) odnosi se na planirani prihod od donacija za sudjelovanje djece na dječjem fašniku te eventualnih dodatnih donacija od pravnih i fizičkih osoba izvan općeg proračuna. Isti iznos prihoda očekuje se u 2024. i 2025. godini.

**Prihodi iz nadležnog proračuna i od HZZO-a temeljem ugovornih obveza (skupina 67)** – planirani su u iznosu 2.207.745 EUR za 2023. godinu što je 12,4% više od plana u 2022.godini zbog povećane osnovice za izračun plaće, povećanje minulog rada, materijalnih prava i zapošljavanje 8 novih djelatnika zbog otvaranja novog objekta vrtića u Molvicama (podskupine 311, 312,313).

Osim navedenih razloga za povećanje u 2024. u odnosu na 2023. i 2025. godini planira povećana potreba za materijalnim pravima zbog odlaska 5 zaposlenika u mirovinu.

Na povećanje prihoda iz skupine 67 utjecalo je i uvođenje aplikacije Okitoki (podskupina 323 i 412) te sudjelovanje nadležnog proračuna u povećanim troškovima za električnu energiju (skupina 322).

1. **RASHODI POSLOVANJA**

Ukupni planirani rashodi iznose:

* 2.816.617 EUR za 2023. godinu
* 2.926.319 EUR za 2024. godinu i
* 2.902.509 EUR za 2025. godinu.

Iz plana je vidljiv rast rashoda kroz godine te povećani rashodi u 2024. godini zbog većih materijalnih prava zaposlenih samo u toj godini.

Struktura rashoda jednaka je kao kod prihoda.

* 1. **Rashodi poslovanja (račun 3)**

Rashode poslovanja čine rashodi za zaposlene, materijalni rashodi, financijski rashodi i ostali rashodi.

**Rashodi za zaposlene (skupina 31)** – zbog povećanja osnovice za izračun plaće (500 EUR), povećanog minulog rada kod svih zaposlenih (0,5% po godini staža) , povećanja neoporezivih iznosa kod isplate materijalnih prava (dar djeci do 15 godina starosti, božićnica, regres, uskrsnica) i zapošljavanje 8 novih djelatnika zbog otvaranja novog objekta vrtića u Molvicama planirani rashodi za zaposlene u 2023. godini iznose 2.128.855 EUR što je 8,6% više od planiranih rashoda u 2022. godini.

Navedeni planirani rashodi razmjerno mjesecima rada novog objekta u Molvicama uvećani su u 2024. i 2025. godini, a 2024. godina uvećana je dodatno za iznos materijalnih prava koja je potrebno isplatiti za odlazak 5 zaposlenika u mirovinu.

Isplaćuju se iz izvora općih prihoda i primitaka i prihoda za posebne namjene.

**Materijalni rashodi (skupina 32)** – planirani materijalni rahodi porasli su 2023. godini za 20,7% zbog velikog povećanja troškova energije (podskupina 322) te povećanja svih ostalih troškova kao što su uredski materijal (3221), troškovi službene radne i zaštitne odjeće i obuće (3227), zakupnine i najamnine (3235) te ostali troškovi iz te skupine.

Planiraju se povećani rashodi za sitan inventar i didaktiku (3225), stručno usavršavanje zaposlenika-predškola (3213) uredskog materijala i ostalih materijalnih rashoda za potrebe predškole i djece s teškoćama, a sve iz povećanih prihoda od pomoći (zbog većeg broja djece s teškoćama).

U ovoj skupini samo u 2023. godini planiran je rashod za računalne usluge (3238) iz izvora općih prihoda i primitaka u iznosu 10.618 EUR zbog uvođenja aplikacije Okitoki. Rashod je planiran samo za 2023. godinu iz razloga što će se tek nakon uvođenja odlučiti o daljnjem korištenju aplikacije.

Zbog pokrivanja dijela navedenih povećanih troškova smanjeni su planirani rashodi za službena putovanja (3211), ostale naknade troškova zaposlenima (3214), usluge tekućeg i investicijskog održavanja (3232), usluge promidžbe i informiranja (3233), intelektualne i osobne usluge (3237) te ostali nespomenuti rashodi poslovanja (3299) iz izvora posebnih namjena.

Iste promjene u skupini 32 očekuju se i u 2024. i 2025. godini.

Materijalni rashodi pokrivaju se iz svih izvora prihoda (općih, vlastitih, posebne namjene, prihodi od pomoći, donacija i iz prihoda od nefinancijske imovine).

**Financijski rashodi (34)** – planirane bankarske usluge i usluge platnog prometa (3431) uvećane su za 13,9% u 2023. godini zbog povećanih troškova navedenih usluga u 2022.godini te očekivanog eventualnog rasta u 2023. godini. U naredne dvije godine planiran je isti iznos jer ne očekujemo rast tih troškova iznad planiranog iznosa.

U skupini 34 smanjen je rashod za zatezne kamate (3433) jer se u praksi pokazalo da do sada planirani iznos nije realiziran.

* 1. **Rashodi za nabavu nefinancijske imovine (račun 4)**

Rashode za nabavu nefinancijske imovine čine rashodi za nabavu neproizvedene dugotrajne imovine te rashodi za nabavu proizvedene dugotrajne imovine.

**Rashodi za nabavu neproizvedene dugotrajne imovine (41)** – planirani su u iznosu 1.328 EUR samo za 2023. godinu zbog uvođenja aplikacije Okitoki (licenca) iz izvora općih prihoda i primitaka.

Tek nakon uvođenja aplikacije odlučiti će se da li će se aplikacija koristiti i u narednim godinama.

**Rashodi za nabavu proizvedene dugotrajne imovine (42)** – planirani rashodi iz skupine 42 u ukupnom iznosu su smanjeni u 2023., 2024. i 2025. u odnosu na 2022. zbog 15.238,46 EUR donacije uredske opreme (4221) u toj godini koja nije planirana u narednim godinama.

Iz izvora posebne namjene kroz 2023., 2024. i 2025. godinu rashodi iz skupine 42 ostaju jednaki ili sa malim porastom.

1. **Rezultat poslovanja (račun 9)**

U 2023. godini planirani ukupni prihodi (6+7) iznose 2.790.617 EUR, a ukupni planirani rashodi (3+4) 2.816.617 EUR. Razlika od 26.000 EUR podmiruje se iz planiranog viška (9221) na dan 31.12.2022. i to 23.903 EUR iz izvora prihodi za posebne namjene te 2.097 EUR iz izvora prihodi od pomoći.

Iz prenesenog viška iz prihoda za posebne namjene podmiriti će se dio rashoda za usluge tekućeg i investicijskog održavanja (3232) u iznosu 24.567 EUR.

Iz prenesenog viška iz prihoda od pomoći podmiriti će se rashod za uredski materijal i ostale materijalne rashode u iznosu 664 EUR te sitan inventar i didaktika (3225) u iznosu 1.433 EUR, a sve za potrebe djece programa predškole i TUR-a.